Document ID: 31999R2733

ΚΑΝΟΝΙΣΜΟΣ (ΕΚ) αριθ. 2733/1999 ΤΗΣ ΕΠΙΤΡΟΠΗΣ
της 21ης Δεκεμβρίου 1999
για την τροποποίηση του κανονισμού (ΕΟΚ) αριθ. 1481/86 περί καθορισμού των τιμών των νωπών ή διατηρημένων δι' απλής ψύξης ολόκληρων σφαγίων αμνών, που διαπιστώνονται στις αντιπροσωπευτικές αγορές της Κοινότητας, και περί του πίνακα των τιμών ορισμένων άλλων ποιοτήτων ολόκληρων σφαγείων προβάτων εντός της Κοινότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2467/98 του Συμβουλίου, της 3ης Νοεμβρίου 1998, για την κοινή οργάνωση αγοράς στον τομέα του πρόβειου και αιγείου κρέατος(1), και ιδιως το άρθρο 4 παράγραφος 5,
Εκτιμώντας τα ακόλουθα:
(1) ο κανονισμός (ΕΟΚ) αριθ. 1481/86 της Επιτροπής(2), όπως τροποποιήθηκε τελευταία από τον κανονισμό (ΕΚ) αριθ. 2787/98(3), θεσπίζει τους κανόνες για τον καθορισμό των τιμών των νωπών ή διατηρημένων με απλή ψύξη ολόκληρων σφαγίων αμνών που διαπιστώνονται στις αντιπροσωπευτικές αγορές της Κοινότητας και την παρακολούθηση των τιμών ορισμένων άλλων ποιοτήτων ολόκληρων σφαγίων προβάτων εντός της Κοινότητας·
(2) οι συντελεστές που χρησιμοποιούνται για τον υπολογισμό της τιμής των σφαγίων προβάτων στις αντιπροσωπευτικές αγορές της Κοινότητας πρέπει να προσαρμοστούν με γνώμονα τα διαθέσιμα στοιχεία σχετικά με την παραγωγή προβείου κρέατος·
(3) οι συντελεστές στάθμισης που χρησιμοποιούνται για τον καθορισμό των τιμών που διαπιστώνονται στις αντιπροσωπευτικές αγορές των κρατών μελών πρέπει να προσαρμοστούν ώστε να αντικατοπτρίζουν τη σχετική σημασία των εν λόγω αγορών·
(4) τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης προβάτων και αιγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1481/86 τροποποιείται ως εξής:
1. Το παράρτημα Ι αντικαθίσταται από το παράρτημα Ι του παρόντος κανονισμού.
2. Το παράρτημα ΙΙ σημείο Ζ.1 αντικαθίσταται από το παράρτημα ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την αρχή της περιόδου εμπορίας 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1999.

Labels: 3
2
17